**Ministru kabineta noteikumu projekta**

**“Grozījums Ministru kabineta 2017.gada 3.oktobra noteikumos Nr.600 “Iekšlietu ministrijas veselības un sporta centra maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu šo sadaļu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts “Grozījums Ministru kabineta 2017.gada 3.oktobra noteikumos Nr.600 “Iekšlietu ministrijas veselības un sporta centra maksas pakalpojumu cenrādis”” (turpmāk – projekts) izstrādāts pēc Iekšlietu ministrijas iniciatīvas.  |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2010.gada 5.oktobra noteikumu Nr.943 “Iekšlietu ministrijas veselības un sporta centra nolikums” 4.2.apakšpunktu Iekšlietu ministrijas veselības un sporta centram (turpmāk – Centrs) ir tiesības sniegt maksas pakalpojumus veselības aprūpes, sociālo pakalpojumu un darba vides aizsardzības organizēšanā un sporta speciālistu apmācības un fiziskās sagatavotības jomā.Šobrīd Centra maksas pakalpojumu cenrādi nosaka Ministru kabineta 2017.gada 3.oktobra noteikumi Nr.600 “Iekšlietu ministrijas veselības un sporta centra maksas pakalpojumu cenrādis” (turpmāk – Noteikumi).Plānojot Centra darbību un, izvērtējot sniegto maksas pakalpojumu aktualitāti un rentabilitāti, ir konstatēts, ka nepieciešamas izmaiņas maksas pakalpojumu cenrādī, aktualizējot faktiskās izmaksas, kas saistītas ar maksas pakalpojumu sniegšanu, kā arī papildinot maksas pakalpojumu cenrādi ar vienu jaunu pakalpojumu un svītrojot četrus nepieprasītos pakalpojumus.Centra sniegto maksas pakalpojumu izcenojumi tika aktualizēti atbilstoši Ministru kabineta 2011.gada 3.maija noteikumos Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām.Plānojot turpmāko Centra darbību ir konstatēts, ka atsevišķi maksas pakalpojuma veidi faktiski netiek sniegti, jo nav pieprasījuma pēc šāda veida pakalpojumiem. Projektā nav ietverti četri maksas pakalpojuma veidi, kuri bija paredzēti Noteikumos. Proti, izvērtējot sniegto maksas pakalpojumu apjomu, konstatēts, ka faktiski nav pieprasījuma un netiek sniegti šādi pakalpojumi - “Konsultācija par šaujamieroča nepilno izjaukšanu un salikšanu”, “Konsultācija par tuvcīņas paņēmienu pielietošanu”, “Tuvcīņas instruktora pakalpojumi grupā no 3 līdz 20 personām, ieskaitot tuvcīņas zāles nomu (zāle, dušas, ģērbtuves) Klusajā ielā 12, Rīgā” un “Šautuves noma (3 celiņi) Klusajā ielā 12, Rīgā”, līdz ar to šādu pakalpojuma veidu piedāvājums nav nepieciešams. Minētos pakalpojumus 2020.gadā un 2021.gada piecos mēnešos nav izmantojusi neviena persona. Saskaņā ar Centra aprēķiniem samazināma ir divu maksas pakalpojumu “Nodarbība psiholoģijas jomā grupā”, “Trenažieru zāles apmeklējums Piestātnes ielā 14, Jūrmalā” cena. Pakalpojuma “Nodarbība psiholoģijas jomā grupā” cenas samazinājums saistīts ar apstākli, ka lekciju un nodarbību norise bieži vien tiek organizēta attālināti, tādēļ nav nepieciešams izgatavot un pavairot mācību materiālus. Savukārt pakalpojuma “Trenažieru zāles apmeklējums Piestātnes ielā 14, Jūrmalā” cenas samazinājums saistīts ar ēku uzturēšanas un apsaimniekošanas pakalpojumu cenu izmaiņām.Sešiem Centra sniegtajiem maksas pakalpojumiem projekts paredz cenu palielinājumu, jo maksas pakalpojuma cena nesedz izdevumus, kas saistīti ar maksas pakalpojuma sniegšanu. Izdevumu palielinājums saistīts ar 2020.gadā veikto nodarbināto darba algas palielinājumu.No 2016.gada nodaļa “Dzintari”, kas sniedz psiholoģiskā atbalsta kursa pakalpojumus Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm. Savukārt citām personām, kuras nav amatpersonu statusā, normatīvie akti neparedz apmaksāta psiholoģiskā atbalsta kursa apmeklēšanu. Tā kā tika izrādīta interese par kursa apmeklējumu, ar Ministru kabineta 2017.gada 3.oktobra noteikumu Nr.600 “Iekšlietu ministrijas veselības un sporta centra maksas pakalpojumu cenrādis” apstiprinātajā Iekšlietu ministrijas veselības un sporta centra maksas pakalpojumu cenrādī (redakcijā, kas bija spēkā līdz 2019. gada 28. februārim) tika iekļauts maksas pakalpojums “Psiholoģiskā atbalsta kurss nodaļā “Dzintari” Piestātnes ielā 14, Jūrmalā”, taču pakalpojums un Psiholoģiskā atbalsta kurss nodaļā “Dzintari” Piestātnes ielā 14, Jūrmalā noteikumu spēkā esamības laikā netika izmantots nevienu reizi, tādēļ ar Ministru kabineta 2019. gada 12. februāra noteikumiem Nr.62 “Grozījums Ministru kabineta 2017. gada 3. oktobra noteikumos Nr. 600 “Iekšlietu ministrijas veselības un sporta centra maksas pakalpojumu cenrādis”” šis pakalpojums tika svītrots. Šobrīd, iepazīstoties tuvāk ar nodaļas darbu, kā arī Covid – 19 pandēmijas radīto ietekmi uz darbinieku noslodzi un psiholoģisko veselību, daudzas Iekšlietu ministrijas padotības iestādes un to struktūrvienības, kā arī citas valsts iestādes (noslēgtas vienošanas Neatliekamās medicīniskās palīdzības dienestu, Latvijas Republikas prokuratūru, Rīgas pašvaldības policiju) ir izteikušas vēlmi nosūtīt psiholoģiskā atbalsta saņemšanai arī nodarbinātos, kas nav amatpersonas ar speciālajām dienesta pakāpēm, tādējādi Projekts paredz papildināt Centra maksas pakalpojumu cenrādi ar jaunu pakalpojumu “Psiholoģiskā atbalsta kurss līdz 12 dienām (Piestātnes iela 14, Jūrmalā) (1 diena)”Pakalpojums “Psiholoģiskā atbalsta kurss nodaļā “Dzintari”” ietver 4 stundas sporta nodarbības un 4 stundas psiholoģiskās nodarbības ikdienu, bet cenā nav ietverti nakšņošanas pakalpojumi, kas apmaksājami atsevišķi saskaņā ar Ministru kabineta 2021.gada 28.janvāra noteikumiem Nr.56 “Nodrošinājuma valsts aģentūras maksas pakalpojumu cenrādis”. Par sniegtajiem pakalpojumiem personai pēc tās pieprasījuma tiks izsniegts apliecinājums, ka persona ir piedalījusies nodarbībās psiholoģiskā atbalsta kursa ietvaros.Lai vienkāršotu projektā paredzēto maksas pakalpojumu cenu izmaiņu uzskaites procesu grāmatvedībā, projekts paredz izmaiņu spēkā stāšanos 2021.gada 1.oktobrī. |
| 3. Projekta izstrādē iesaistītās institūcijas un publiskas personas kapitālsabiedrības | Iekšlietu ministrijas veselības un sporta centrs. |
| 4. Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir personas, kuras vēlas uzlabot savu fizisko sagatavotību, trenējoties trenažieru zālē un dažādu sporta spēļu nodarbībās, kā arī saņemt psiholoģiskā atbalsta pakalpojumus. Plānots, ka Centra sniegtos maksas pakalpojumus izmantos 330 personas, saņemot individuālos apmācības kursus un konsultācijas. Attiecībā uz centra telpu nomas pakalpojumiem – plānots, ka Centra telpas par maksu tiks iznomātas 767 stundas gadā, bet sabiedrības mērķgrupas aptuveno skaitlisko lielumu, kas izmantos Centra telpu nomas pakalpojumus nav iespējams noteikt, ņemot vērā to, ka nav iespējams paredzēt cik liels personu loks izmantos Centra iznomātās telpas. |
| 2. Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības. |
| 3. Administratīvo izmaksu monetārs novērtējums | Projekts šo jomu neskar. |
| 4. Atbilstības izmaksu monetārs novērtējums | Projekts šo jomu neskar. |
| 5. Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2.gadam | izmaiņas, salīdzinot ar vidēja termiņa budžeta ietvaru n+2. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 26912 | 0 | 26912 | 0 | 26912 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 26912 | 0 | 26912 | 0 | 26912 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 26912 | 0 | 26912 | 0 | 26912 | 0 | 0 |
| 2.1. valsts pamatbudžets | 26912 | 0 | 26912 | 0 | 26912 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saistībā ar to, ka sešiem maksas pakalpojumu veidiem izcenojums ir palielināts un vienlaicīgi diviem maksas pakalpojumu veidiem izcenojums ir samazināts, četri maksas pakalpojumu veidi no cenrāža tiek izslēgti un viens jauns maksas pakalpojumu veids tiek pievienots, kā arī ņemot vērā plānotās sniegto pakalpojumu skaita izmaiņas, ietekme uz budžetu nav plānota.Aktualizējot maksas pakalpojumu izcenojumus, atbilstoši Ministru kabineta 2011.gada 3.maija noteikumos Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām, tika izvērtēta katra maksas pakalpojuma nodrošināšanai nepieciešamo izdevumu pozīcija. Aprēķinā tika iekļautas arī uz katra maksas pakalpojuma sniegšanu attiecināmās netiešās izmaksas.Ieņēmumi no sniegtajiem maksas pakalpojumiem un ar to sniegšanu saistītie izdevumi tiek plānoti budžeta apakšprogrammā 38.05.00 “Veselības aprūpe un fiziskā sagatavotība” un tiks izlietoti izdevumu, kas saistīti ar maksas pakalpojumu sniegšanu, segšanai.Detalizēta informācija atspoguļota noteikumu projekta sākotnējās ietekmes novērtējuma ziņojuma (anotācijas) pielikumos:1. pielikumā “Informācija par maksas pakalpojumu cenu un plānoto ieņēmumu izmaiņām”;2. pielikumā “Iekšlietu ministrijas veselības un sporta centra maksas pakalpojumu izcenojumu aprēķins”;3. pielikumā “Maksas pakalpojumu izcenojuma aprēķina kopsavilkums”;4. pielikumā “Ieņēmumu prognoze no maksas pakalpojumiem”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Nav.  |

 |
| **IV. Tiesību akta projekta ietekme uz spēkā esošo tiesību normu sistēmu**Projekts šo jomu neskar**V. Tiesību akta projekta atbilstība Latvijas Republikas starptautiskajām saistībām**Projekts šo jomu neskar |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Iekšlietu ministrijas veselības un sporta centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Iekšlietu ministrs M.Golubeva

Vīza: valsts sekretārs D.Trofimovs

12.08.2021. 14:33

1554

I.Misus 67829852

irena.misus@iem.gov.lv